
[bookmark: _Toc476222974][bookmark: _Toc476222975]Projektu Konkursa apraksts
1.1.	Pamatojums
Konkurss tiek rīkots likuma “Par valsts budžetu 2026. gadam un budžeta ietvaru 2026., 2027. un 2028. gadam” valsts budžeta pasākuma “Reģionālās attīstības atbalsta pasākums – infrastruktūras pielāgošana un uzturēšana” ietvaros, paredzot valsts budžeta finansējumu 347 141 euro apmērā katru gadu līdz 2028. gadam (ieskaitot).

Konkursu organizē Viedās administrācijas un reģionālās attīstības ministrija (turpmāk arī – VARAM) sadarbībā ar biedrību “Latvijas Futbola federācija”.

[bookmark: _Toc476222976]1.2.	Projektu konkursa mērķis
[bookmark: _Hlk77776726]Konkursa “Reģionālās attīstības atbalsta pasākums – infrastruktūras pielāgošana un uzturēšana” (turpmāk – Konkurss) mērķis ir veicināt sporta infrastruktūras attīstību pašvaldībās, veicot ieguldījumus futbola stadionu sintētisko laukumu segumu izbūvei, nolietoto segumu atjaunošanai vai pārbūvei atbilstoši biedrības “Latvijas Futbola federācija” noteiktajām prasībām[footnoteRef:1].  [1:  Biedrības “Latvijas Futbola federācija” 2025. gada 12. decembra valdes sēdē apstiprinātie “Futbola stadionu un infrastruktūras noteikumi”. Pieejams: https://lff.lv/files/documents/2242/LFF_Futbola_stadionu_un_infrastrukturas_noteikumi.pdf ] 


1.3.	Konkursa dalībnieki
Konkursa dalībnieki ir visas pašvaldības, izņemot tās, kuru projekti pēdējo 3 gadu laikā ir apstiprināti atbalsta  no valsts budžeta pasākuma “Reģionālās attīstības atbalsta pasākums – infrastruktūras pielāgošana un uzturēšana” saņemšanai, bet līgumsaistības netika izpildītas noteiktajā termiņā.

[bookmark: _Toc476222977]1.4.	Pieejamais finansējums 
Konkursa 2026. gadā kopējais pieejamais finansējums ir 347 141 euro. Viena projekta īstenošanai pašvaldība var saņemt valsts budžeta līdzfinansējumu ne mazāk kā  50 000 euro un ne vairāk kā 250 000 euro. 


[bookmark: _Toc476222978]2.	PROJEKTU KONKURSA NOTEIKUMI
[bookmark: _Toc476222979]2.1.	Prasības projektu iesniedzējiem
2.1.1. Pašvaldību dalība konkursā ir brīvprātīga.  
2.1.2. Pašvaldība, iepriekšējo trīs gadu laikā īstenojot investīciju projektus no valsts budžeta pasākuma “Reģionālās attīstības atbalsta pasākums – infrastruktūras pielāgošana un uzturēšana” līdzekļiem, ir sniegusi patiesu informāciju, un to īstenošanā nav konstatēti pārkāpumi.

[bookmark: _Toc476222981]2.2.	Projektu atbilstība
2.2.1. Atbalstāmās aktivitātes 
Konkursā vērtē pašvaldību pieteiktos projektus futbola stadionu (tajā skaitā futbola haļļu) sintētisko laukumu segumu izbūvei, nolietoto atjaunošanai vai pārbūvei atbilstoši biedrības “Latvijas Futbola federācija” noteiktajām prasībām futbola stadioniem un to infrastruktūrai (biedrības “Latvijas Futbola federācija” 2025.gada 12.decembra valdes sēdē apstiprinātie “Futbola stadionu un infrastruktūras noteikumi”).

2.2.2. Projekta īstenošanas periods
Projekta īstenošanai piešķirtais finansējums pašvaldībai jāizlieto 24 mēnešu laikā no vienošanās par finansējuma piešķiršanu noslēgšanas dienas. 	

2.2.3. Nosacījumi dalībai konkursā
2.2.3.1. Konkursā vērtē pašvaldību iesniegtos projektus futbola stadionu attīstībai atbilstoši biedrības “Latvijas Futbola federācija” noteiktajām prasībām, nodrošinot  sintētisko laukumu segumu izbūvi, nolietoto segumu atjaunošanu vai pārbūvi (ar gumijas pildījumu vai bezpildījuma[footnoteRef:2] 8:8 laukumiem). [2:  Futbola mākslīgais zāliens bez pildījuma materiāla. Piemēram, bezpildījuma (Non-infill) zāle VivaTurf NON-004 https://www.vivaturf.com/product/Non_infill_Grass/NON_004.html ] 

2.2.3.2. Konkursā var pieteikt tādus projektus, kuru ietvaros kādu no 2.2.1. apakšpunktā minētājām atbalstāmajām aktivitātēm paredzēts īstenot futbola stadionos, kuru izmēri atbilst biedrības “Latvijas Futbola federācija” noteiktajām prasībām virslīgas, I līgas, reģionālajiem un 8:8 futbola stadioniem.
2.2.3.3. Projekta īstenošanas rezultātā projektā izbūvētajam, atjaunotajam vai pārbūvētajam sintētiskajam laukuma segumam jāatbilst attiecīgajām biedrības “Latvijas Futbola federācija” prasībām.
2.2.3.4. Īstenojot projektu virslīgas, I līgas, reģionālajos stadionos sintētisko segumu izvēlei jāatbilst šādiem kritērijiem:
2.2.3.4.1. Seguma ražotājam jābūt FIFA apstiprinātam/licencētam (saraksts ar ražotājiem skatāms: https://inside.fifa.com/innovation/standards/football-turf);
2.2.3.4.2. Minimālais sintētisko šķiedru augstums - ne mazāk kā 40 mm;
2.2.3.4.3. Sintētiskā seguma Dtex rādītājs - ne mazāk kā 13 000;
2.2.3.4.4. Stiebru daudzums uz m2 - ne mazāk kā 113 000;
2.2.3.4.5. Stiebra diametrs - ne mazāk kā 340 mikroni;
2.2.3.4.6. Infill materiāls: smilts un gumijas granulas;
2.2.3.4.7. Minimālais garantijas termiņš - ne mazāk kā 5 gadi;
2.2.3.4.8. Dokumentācijai klāt jāpievieno seguma FIFA laboratoriskais pārbaudes tests (LabTest);
2.2.3.5. Īstenojot projektu 8:8 futbola stadioniem, sintētisko segumu izvēlei jāatbilst 2.2.3.4.1. apakšpunktā minētajam kritērijam.
2.2.3.6. Veicot publisko iepirkumu laukuma seguma izbūvei, pārbūvei vai nomaiņai, pašvaldībai jānosaka prasības, ka piegādātājam ir pienākums nodrošināt izbūvētā vai nomainītā sintētiskā seguma laukuma ikgadējo kopšanu vismaz 5 (piecu) gadu periodā pēc seguma nodošanas ekspluatācijā. Piegādātājam jābūt pierādāmai kompetencei sintētisko sporta segumu kopšanā, un tā rīcībā jābūt atbilstošai tehniskajai un materiālajai bāzei, kas nodrošina kvalitatīvu kopšanas darbu veikšanu. Laukuma kopšana jāveic atbilstoši biedrības “Latvijas Futbola federācija” noteiktajiem spēkā esošajiem sintētisko segumu minimālajiem kopšanas noteikumiem[footnoteRef:3]. [3:  Mākslīgā zāliena futbola laukuma minimālie kopšanas noteikumi. Pieejams: https://lff.lv/files/documents/41/Maksliga_zaliena_futbola_laukuma_minimalie_kopsanas_noteikumi.pdf ] 


[bookmark: _Toc476222982]2.3.	Izmaksu atbilstība
Projekta budžetā plāno tikai attiecināmās izmaksas. 

2.3.1. Attiecināmās izmaksas: ar 2.2.1. apakšpunktā minēto aktivitāšu īstenošanu saistītās laukuma segumu izbūves, pārbūves vai atjaunošanas izmaksas atbilstoši biedrības “Latvijas Futbola federācija” noteiktajām prasībām futbola stadioniem un to infrastruktūrai (biedrības “Latvijas Futbola federācija” 2025.gada 12.decembra valdes sēdē apstiprinātie “Futbola stadionu un infrastruktūras noteikumi”).



2.3.2. Izmaksas ir attiecināmas, ja tās atbilst šādiem nosacījumiem:

2.3.2.1. tās ir samērīgas un nepieciešamas projekta aktivitāšu īstenošanai un projekta mērķa sasniegšanai, kā arī tās ir paredzētas apstiprinātajā projekta iesniegumā;
2.3.2.2. tās ir veiktas, ievērojot drošas finanšu vadības principus, tai skaitā ievērojot izmaksu lietderības, ekonomiskuma un efektivitātes principus; 
2.3.2.3. publiskie iepirkumi ir veikti saskaņā ar normatīvajiem aktiem publisko iepirkumu jomā;
2.3.2.4. tās ir veiktas projekta īstenošanas/izmaksu attiecināmības periodā, kas noteikts projekta īstenošanas līgumā, un ir faktiski veiktas;
2.3.2.5. tās ir uzskaitītas projekta īstenotāja grāmatvedības un nodokļu uzskaites reģistros, ir identificējamas, nodalītas no pārējām izmaksām un pārbaudāmas, un tās apliecina attiecīgi attaisnojuma dokumenti.

2.3.3. Neattiecināmās izmaksas:

2.3.3.1. izmaksas, kas neatbilst Konkursa nolikuma 2.3.1. un 2.3.2. apakšpunktā minētajiem nosacījumiem;
2.3.3.2. projekta iesnieguma sagatavošanas izmaksas;
2.3.3.3. laukuma kopšanas izmaksas;
2.3.3.4. aizdevumu pamatsummas un procentu maksājumu vai citu saistību segšanas izmaksas;
2.3.3.5. debeta procentu maksājumi par finanšu darījumiem;
2.3.3.6. naudas sodi, līgumsodi, nokavējuma procenti un tiesvedību izdevumi;
2.3.3.7. zemes un nekustamā īpašuma iegādes izmaksas;
2.3.3.8. izmaksas, kas jau tiek finansētas no citiem finanšu avotiem;
2.3.3.9. skaidras naudas izmaksas, kā arī izmaksas, kas nav izsekojamas;
2.3.3.10. transportlīdzekļu iegādes izmaksas;
2.3.3.11. izmaksas, kas veiktas, pirms noslēgts līgums par projekta īstenošanu, kā arī izmaksas, kas radušās pēc projekta īstenošanas termiņa beigām;
2.3.3.12. pievienotās vērtības nodokļa maksājumi, ja tie atgūstami no valsts budžeta;
2.3.3.13. citas izmaksas, kas nav minētas 2.3.1. apakšpunktā  vai  neatbilst 2.3.2. apakšpunkta nosacījumiem.

2.3.4. Pievienotās vērtības nodoklis ir attiecināmās izmaksas, ja tas nav atgūstams no valsts budžeta atbilstoši attiecīgajiem normatīvajiem aktiem par pievienotās vērtības nodokli (PVN).

2.3.5. Publicitātes prasības:
Projekta iesniedzējam jānodrošina informācijas izplatīšana masu medijos par plānoto aktivitāšu norisi un projekta rezultātiem.
Sniedzot informāciju par projektā plānotajām aktivitātēm, projekta iesniedzējam jānodrošina norāde par VARAM finansiālu atbalstu no Latvijas valsts budžeta līdzekļiem.
[bookmark: _Toc476222983]3.	PROJEKTA IESNIEGUMA SAGATAVOŠANA UN IESNIEGŠANA
[bookmark: _Toc476222984]3.1.	Projekta iesnieguma sagatavošana
Dalībai konkursā projekta iesniedzējs aizpilda atbilstošo Projekta iesnieguma veidlapu (Konkursa nolikuma 1. pielikums) un Projekta budžeta veidlapu (Konkursa nolikuma 2. pielikums), un viena mēneša laikā no konkursa izsludināšanas projekta iesniegumu iesniedz VARAM, nosūtot to uz oficiālo elektronisko adresi vai elektronisko pastu:  pasts@varam.gov.lv. 
Ja projekta iesniegums tiks iesniegts pēc norādītā termiņa, tas tiek noraidīts.
Projekta iesnieguma veidlapu aizpilda datorrakstā latviešu valodā. Tajā nedrīkst būt neatrunātu svītrojumu, aizkrāsojumu, labojumu un papildinājumu.
Projekta iesniegumu sagatavo elektroniska dokumenta formā  un noformē atbilstoši Elektronisko dokumentu likumā un Ministru kabineta 2005. gada 28. jūnija noteikumos Nr.  473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktajām prasībām. Projekta iesniegumam (tajā skaitā projekta iesnieguma veidlapai un citiem pielikumiem) jābūt parakstītam ar drošu elektronisko parakstu un apliecinātam ar laika zīmogu.

[bookmark: _Toc476222986]3.2.	Papildu informācija projekta iesnieguma sagatavošanai

Jautājumus par projektu konkursu un projekta iesnieguma sagatavošanu var sūtīt uz VARAM oficiālo elektronisko adresi vai elektronisko pastu: pasts@varam.gov.lv ne vēlāk kā 5 (piecas) darbdienas pirms projektu iesniegumu iesniegšanas termiņa beigām, norādot atsauci uz attiecīgo projektu konkursu. 

Atbildes uz jautājumiem tiks sniegtas ne vēlāk kā 3 (trīs) darbdienu laikā no jautājuma saņemšanas, bet jebkurā gadījumā ne vēlāk kā 1 (vienu) darbdienu pirms projektu iesniegumu iesniegšanas termiņa beigām. 

[bookmark: _Toc476222987]4.	PROJEKTU IESNIEGUMU VĒRTĒŠANA UN FINANSĒJUMA PIEŠĶIRŠANAS KĀRTĪBA
Projektu iesniegumus saskaņā ar vērtēšanas kritērijiem vērtē ar VARAM rīkojumu izveidota un apstiprināta projektu iesniegumu izvērtēšanas komisija (turpmāk – Komisija).

Komisijas sēdes sasauc un vada Komisijas vadītājs.

Vērtēšanas komisija sastāv no četriem komisijas locekļiem. Vērtēšanas komisijas sastāvā iekļauj divus pārstāvjus no VARAM un divus pārstāvjus no biedrības “Latvijas Futbola federācija”.

Komisija ir lemttiesīga, ja sēdē piedalās visi balsstiesīgie Komisijas locekļi. Komisija lēmumus pieņem ar vienkāršu balsu vairākumu. Ja balsis sadalās līdzīgi, izšķirošā ir Komisijas vadītāja balss.

Komisijai ir tiesības pieaicināt uz Komisijas sēdēm citus speciālistus un ekspertus.

Komisijas sēdes tiek protokolētas. Komisijas sēžu protokolus paraksta Komisijas vadītājs.

Projektu iesniegumi tiks vērtēti atbilstoši šādiem kritērijiem:

	4.1. Administratīvās vērtēšanas kritēriji

	Nr.
	Kritērijs

	4.1.1.
	Projekta iesniedzējs atbilst Konkursa nolikuma prasībām un nav konstatēti Konkursa nolikuma 1.3 un 2.1.2. apakšpunktā paredzētie izslēdzošie nosacījumi

	4.1.2.
	Projekta iesniegums ir sagatavots elektroniska dokumenta formā un iesniegts elektroniski, parakstīts ar drošu elektronisko parakstu un apliecināts ar laika zīmogu

	4.1.3.
	Projekta iesniegums ir iesniegts noteiktajā termiņā

	4.1.4.
	Projekta iesnieguma veidlapas sadaļas ir aizpildītas

	4.1.5.
	Projekta īstenošanas periods atbilst Konkursa nolikumā noteiktajam termiņam

	4.1.6.
	Projektam pieprasītā finansējuma apmērs atbilst Konkursa nolikuma 1.4. apakšpunktā minētajam nosacījumam

	4.1.7.
	Projekta izmaksu pozīcijas atbilst attiecināmo izmaksu nosacījumiem

	4.1.8.
	Projektā plānotās aktivitātes (tajā skaitā to ietvaros veicamās darbības) atbilst biedrības “Latvijas Futbola federācija” attiecīgajām prasībām




	4.2. Kvalitātes vērtēšanas kritēriji

	Nr.
	Kritēriji
	Maksimālais punktu skaits
	Punktu skala

	
	KOPĀ:
	55
	

	4.2.1.

	Projekta iesnieguma kvalitāte un detalizācijas pakāpe
	10
	(10 punkti) Projekta iesniegums ir izstrādāts detalizēti un ir pārdomāts, pārliecinot par projektā plānoto aktivitāšu nepieciešamību un sekmīgu veikšanu.
(5 punkti) Projekta iesniegums ir izstrādāts detalizēti, bet tajā vērojamas atsevišķas nepilnības, kas daļēji pārliecina par projektā plānoto aktivitāšu nepieciešamību un sekmīgu veikšanu.
(0 punkti) Projekta iesniegums nav izstrādāts detalizēti un nedod pārliecību par projektā plānoto aktivitāšu nepieciešamību un veikšanu.

	4.2.2.

	Projekta gatavības pakāpe
	10
	(10 punkti) Projektam ir sagatavotas visas tehniskās specifikācijas, iepirkuma dokumentācija un skaidrs finansējuma plāns, lai varētu uzsākt realizāciju bez kavēšanās.
(5 punkti) Projektam ir uzsākta tehniskās specifikācijas, iepirkuma sagatavošana. 
(0 punkti) Projektam nav uzsākta tehniskās specifikācijas, iepirkuma sagatavošana.

	4.2.3.
	Izmantotie risinājumi un materiāli sintētisko futbola segumu izbūvei, pārbūvei vai nomaiņai
	10
	(10 punkti) Projekta ietvaros 8:8  futbola laukumam, ņemot vērā Eiropas Parlamenta un Padomes Regulā (EK) Nr. 1907/2006 par ķimikāliju reģistrēšanu, vērtēšanu, licencēšanu un ierobežošanu (REACH) noteikto aizliegumu no 2031. gada  izmantot mikroplastiku (tai skaitā gumijas granulu pildījumu) sintētiskajos segumos paredzēts nodrošināt inovatīvus risinājumus vai atbilstošu materiālu izmantošanu (bezpildījuma mākslīgais segums, zāles stiebru daudzums uz m2 ne mazāk kā 400 000).
(5 punkti) Projekts neatbilst 10 punktu kritērijam, bet atbilst visiem administratīvās vērtēšanas kritērijiem.

	4.2.4.
	Projekta iesniedzēja līdzfinansējuma apmērs
	10
	(10 punkti) Projekta iesniedzējs spēj nodrošināt līdzfinansējumu 50% vai vairāk no projekta kopējām izmaksām. 
(5 punkti) Projekta iesniedzējs spēj nodrošināt līdzfinansējumu no 25% līdz mazāk nekā 50% apmērā no projekta kopējām izmaksām. 
(0 punkti) Projekta iesniedzējs nav plānojis nodrošināt līdzfinansējumu vai tas ir mazāk nekā 25% apmērā no projekta kopējām izmaksām. 

	4.2.5.
	Ar projekta īstenošanu pilnveidotā stadiona ietekme uz futbola attīstību


	10
	(10 punkti)  Ar projekta īstenošanu attīstītam un pilnveidotam stadionam ir ietekme uz futbola attīstību atbilstoši Futbola stadionu un infrastruktūras noteikumiem.
(5 punkti) Ar projekta īstenošanu attīstītam un pilnveidotam stadionam ir daļēja ietekme uz futbola attīstību.
(0 punkti) Projektā sasniedzamajiem rezultātiem maza ietekme uz futbola attīstību. 


	4.2.6.
	Projekta budžeta atbilstība un detalizācijas pakāpe
	5
	(5 punkti)  Budžets atbilst aktivitātēm un ir detalizēti  izstrādāts.                    
(3 punkti) Budžets atbilst aktivitātēm, bet nav detalizēti izstrādāts.
(0 punkti) Budžets neatbilst aktivitātēm, nav izstrādāts detalizēti, atsevišķas pozīcijas nav saprotamas.



Ja projekta iesniegums neatbilst administratīvās vērtēšanas kritērijam, tas tiek noraidīts.

Ja kvalitātes vērtēšanas kritēriju kopsumma projektiem ir vienāda, tad prioritāri tiek atbalstīti projekti, kuriem ir lielāks pašvaldības  līdzfinansējuma īpatsvars (%).

[bookmark: _Toc476222988]Vienlaikus, ja pēc projektu sarindošanas atlikušais finansējums nav pietiekams nākamajam projektam, komisija piedāvā daļēju finansējumu, ja projekta valsts budžeta finansējuma apmērs nav mazāks par 1.4. apakšpunktā noteikto minimālo finansējumu, saglabājot sākotnēji iesniegto projekta aktivitāšu apjomu un rezultātus, vai, ja pašvaldība neatbalsta daļējā finansējuma piešķiršanu, komisija pāriet pie nākamā projekta.




5.	PROJEKTU ĪSTENOŠANA 
[bookmark: _Toc476222989]5.1.	Projektu apstiprināšana un vienošanās slēgšana
[bookmark: _Hlk195003896]Komisija izskata un sagatavo vērtējumu, par ko VARAM informē projekta iesniedzēju un attiecīgo plānošanas reģionu, kas saskaņā ar VARAM deleģējumu nodrošinās pašvaldību īstenoto projektu uzraudzību. Ja lēmums ir pozitīvs, plānošanas reģions, kura teritorijā atrodas attiecīgais projekta iesniedzējs – pašvaldība –, slēdz vienošanos par projekta īstenošanu ar pašvaldību. Vienošanās ietvaros tiek paredzēts kontroles mehānisms attiecībā uz projekta iesniedzēja līdzfinansējuma apmēra ievērošanu atbilstoši projekta iesniegumā norādītajam un rīcību gadījumā, ja projekta īstenošanas gaitā pašvaldības līdzfinansējuma apmērs ir mazāks nekā projekta iesniegumā ir ticis norādīts, t.sk. ja līdzfinansējums samazinās zem tās robežas, par kuru piešķirti punkti, plānošanas reģions izvērtē finansējuma samazināšanu vai projekta turpmākas īstenošanas pieļaujamību.

Slēdzot vienošanos par finansējuma piešķiršanu, plānošanas reģions tajā paredz noteikumu, ka attiecīgajai pašvaldībai, projekta ietvaros veicot publiskos iepirkumus, ir tiesības nepieciešamības gadījumā konsultēties ar biedrību “Latvijas Futbola federācija”, lai nodrošinātu, ka projekts tiek īstenots, ievērojot biedrības “Latvijas Futbola federācija” prasības, un atbilstoši futbola interešu standartiem.
[bookmark: _Toc476222990]5.2.	Maksājumu veikšana
Plānošanas reģions projekta īstenotājam veiks avansa maksājumu 100% apmērā no projektam piešķirtā finansējuma, kas tiks pārskaitīts 5 (piecu) darbdienu laikā pēc vienošanās parakstīšanas uz projektam atvērto Valsts kases kontu.

Projekta īstenotājam visi ar projekta īstenošanu saistītie maksājumi ir jāveic no projektam atvērtā Valsts kases konta.
[bookmark: _Toc476222991]5.3.	Projekta pārskati
[bookmark: _Toc476222992]Projekta īstenotājam par katra kalendārā gada ceturksni līdz katra nākamā ceturkšņa pirmā mēneša 1. datumam jāiesniedz plānošanas reģionam projekta pārskats, kas sastāv no finanšu un saturiskās atskaites. Finanšu atskaite jāsagatavo par izlietoto finansējumu, pievienojot veikto izmaksu pamatojošo dokumentu kopijas un Valsts kases konta izdruku. 

Projekta īstenotājam jāiesniedz plānošanas reģionā projekta noslēguma pārskats, kas sastāv no saturiskās atskaites un finanšu atskaites. Saturiskā atskaite jāsagatavo par visu projekta īstenošanas periodu, sniedzot informāciju par īstenotajām aktivitātēm un sasniegtajiem rezultātiem, pievienojot īstenoto aktivitāšu fotouzņēmumus. Finanšu atskaite jāsagatavo par izlietoto finansējumu, pievienojot veikto izmaksu pamatojošo dokumentu (līgumu, darbu nodošanas–pieņemšanas aktu, rēķinu, citu ar piešķirtā finansējuma izlietojumu saistīto dokumentu) kopijas un Valsts kases konta izdruku. 

Projekta pārskats un finanšu atskaite jāsagatavo plānošanas reģiona izstrādātā veidlapā.

Konstatējot neatbilstoši veiktas izmaksas, plānošanas reģions pieprasa pašvaldībai atmaksāt neatbilstoši izmantoto valsts budžeta finansējumu saskaņā ar plānošanas reģiona noteikto maksājumu termiņu, ko nosaka pēc iespējas īsāku un samērīgu ar atmaksājamās summas apmēru, bet nepārsniedzot vienu gadu no brīža, kad konstatēta neatbilstība.

6. PIELIKUMI 
[bookmark: _Toc40507658]1. pielikums: Projekta iesnieguma veidlapa;
2. pielikums: Projekta budžeta veidlapa.

